### Beslutningstema

Under dette punkt skal Kommunalbestyrelsen blandt sine medlemmer udpege et medlem og en suppleant til det nyoprettede Kystvandsråd.

### Historik

Regeringen og aftaleparterne indgik 4. oktober 2021 en aftale om grøn omstilling af dansk landbrug (Landbrugsaftalen). Et delelement i aftalen er nedsættelse af lokale kystvandråd.

[adresse], Esbjerg, Tønder og Fanø indstillede sammen med landbrugsorganisationerne og en række interesseorganisationer Kystvandsområdet Vadehavet til Miljøstyrelsen. Vadehavsalliancen blev 1. februar 2023 orienteret om tilsagnet fra Miljøstyrelsen og Finansministeriet. Kommunalbestyrelserne i Vadehavsalliancen skal på den baggrund oprette et lokalt forankret kystvandråd i samarbejde med interesseorganisationerne i [adresse] for kystvandene [adresse], Lister Dyb, [adresse], Grådyb. Varde Kommune vil understøtte arbejdet og sekretariatsbetjene Kystvandrådet.

### Sagsfremstilling

Kystvandrådene består af et partnerskab med op til 20 medlemmer fra interesseorganisationer, foreninger og kommunale myndigheder, som har lokalkendskab til kystvandet og derfor kan sikre inddragelse af lokal viden og forankring. Kystvandrådene har til opgave sammen med anerkendte forskere, at klarlægge kystvandets væsentligste udfordringer og udarbejde kvalificerede forslag til et indsatsprogram, der sikrer målopfyldelse i kystvandet, jf. EU’s vandrammedirektiv. Resultaterne fra kystvandrådene vil også indgå i vandområdeplanernes revurdering.

Endvidere vurderer forvaltningen, at nedsættelsen af et [adresse] ligger i direkte forlængelse af DK2020-planen, og realisering af Visions- og Strategiplanens fokusområde Klima, Natur og Miljø. Endvidere forventes resultaterne at kunne indgå i indsatserne under kommunes kommende klimahandlingsplan. Eksempelvis vil friholdelse af lavbundsarealer og etablering af flere vådområder og LAR-projekter, samt øget separatkloakering påvirke vandstrømmen fra indlandet.

### Lovgrundlag

Lov om vandplanlægning.

Bekendtgørelse om [adresse]

### Borgmesteren indstiller,

at der udpeges et medlem og en suppleant til Kystvandrådet.

### Beslutning

Indstillingen godkendt og Kjeld Lund udpeges som medlem og Carlo Larsen som suppleant.